**Veggspjaldagerð**

**Ásthildur B. Jónsdóttir**

**Aldursstig**: Miðstig Unglingastig

**Fjöldi kennslustunda:** 6

**Stutt lýsing á verkefninu**

Þverfaglegt verkefni sem tengir saman grafíska hönnun og náttúrufræði. Verkefnið veitir nemendum tækifæri til að búa til veggspjöld sem byggja á málefnum náttúruverndar.

**Markmið verkefnisins eru að...**

* skapa aðstæður fyrir nemendur að vinna á skapandi hátt með inntak náttúrufræði út frá eigin reynslu, þekkingu og áhugasvið.
* auka skilning nemenda á möguleikum veggspjaldagerðar til að bergjast fyrir náttúruvernd.
* auka sjálfstæði nemenda með því að skapa aðstæður sem stuðla að því að þeir fari í gegnum vinnuferli þar sem þeir rannsaka, greina, tengja og skapa.
* auka skilning nemenda á mikilvægi þess að taka ábyrgð á eigin nærumhverfi.

**Hæfniviðmið**

Nemandi getur...

* rannsakað, leitað upplýsinga og sett fram niðurstöður í formi veggspjalds.
* kynnt niðurstöður sínar og tekið þátt í sýningu.
* tekið virkan þátt í samræðum um sameiginlegt verk af sanngirni og virðingu. Þar með talið hlustað, tjáð skoðanir, komið með styðjandi ábendingar og fært rök fyrir máli sínu.
* skipulagt og fjallað um vinnu sína með því að tengja við málefni sjálfbærni.
* rökrætt umhverfismál frá ólíkum sjónarhornum.

**Innlögn og kveikja**Náttúrufræðikennari og myndmenntakennari taka ákvörðun um áherlsluþætti. Hægt er að vinna almennt með málefni náttúrunnar eða velja áherslur eins og hafið, mengun, hlýnun, loftslagsbreytingar o.s.frv. Verkefnið gæti einnig hentað í lok annar þegar nemendur hafa farið yfir fjölbreytt efni. Áhersla er á að virðing sé borin fyrir ólíkum sjónarmiðum og hvert fyrir öðru.

**Verkefnið:
Kennslustund 1-2** Náttúrufræði: nemendur velja sér málefni og byrja að rannsaka efnið. Myndmennt: Nemendur horfa á myndband í viðhengi og byrja að viða að sér myndrænum hugmyndum út frá því málefni sem þeir völdu að vinna út frá.

**Kennslustund 3-4** Vinna að veggjspjaldi í myndmennt. Umræður um málefnin í náttúrufræði.

**Kennslustund 5-6** Veggspjöldin eru kláruð og þau sett upp ísýningu í náttúrufræðitíma þar sem þau eru rædd.

**Námsmat í myndmennt**

Nemandi getur ...:

... notað margvísleg efni, áhöld og aðferðir í hugmyndavinnu og framkvæmd.

A Framúrskarandi B Stenst væntingar C Þarf að bæta sig D Óviðunandi

... valið viðeigandi málefni og listræna nálgun til að segja það sem hann/hún/hán vil segja með veggspjaldi.

A Framúrskarandi B Stenst væntingar C Þarf að bæta sig D Óviðunandi

... nýtt þær upplýsingar sem hann/hún/hán fékk úr eigin rannsókn á völdu málefni náttúruvísinda

A Framúrskarandi B Stenst væntingar C Þarf að bæta sig D Óviðunandi

... unnið hugarkort og notað það sem komist var að í áframhaldandi vinnu.

A Framúrskarandi B Stenst væntingar C Þarf að bæta sig D Óviðunandi

... gert tilraunir með hugmyndir, notað til þess ýmis efni, áhöld og aðferðir, ígrundað hvernig gengur, breytt hugmyndum og aðferðum í samræmi við það.

A Framúrskarandi B Stenst væntingar C Þarf að bæta sig D Óviðunandi

... tekið virkan þátt í samræðum um veggspjöldin af sanngirni og virðingu. Þar með talið hlustað, tjáð skoðanir, komið með styðjandi ábendingar og fært rök fyrir máli sínu.

A Framúrskarandi B Stenst væntingar C Þarf að bæta sig D Óviðunandi